Rikunarita-ORG/Wikinium huggingface dataset:
# Wyfie

Die venus-simbool ♀ word gebruik om vroulike organismes aan te dui.
'n **Wyfie** verwys in die natuur se diereryk na 'n **vroulike** organisme van 'n spesie, hetsy 'n soogdier, vis, voël of reptiel.

'n Duidelike onderskeidende kenmerk in die klas *Mammalia* (soogdiere), is die teenwoordigheid van melkkliere by vroulike diere. Die melkkliere is aangepaste sweetkliere wat melk produseer, wat gebruik word om die kleintjies te voed vir 'n geruime tyd na hul geboorte. Slegs soogdiere produseer melk. Melkkliere is die mees ooglopende in die mens, omrede die vroulike menslike liggaam groot hoeveelhede vetterige weefsel stoor naby die tepels, wat in prominente borste uitstaan. Melkkliere is teenwoordig in alle soogdiere, hoewel dit slegs rudimentêr (onderontwikkel) is in die manlike lede van die spesie.

**Vroulik** (♀) dui op die geslag van 'n organisme, of 'n deel van 'n organisme, wat 'n nie-mobiele eiersel (of eierselle) voortbring. Die meeste vroulike soogdiere, insluitend die vroulike mens, het twee X-chromosome in elke sel.

Soogdierwyfies baar hulle kleintjies lewendig (met die uitsondering van seldsame monotremes, wat eiers lê). Sommige nie-soogdiere, soos guppies, het analoog voortplantingstrukture en enkele ander nie-soogdiere, soos haaie, se eiers broei in die liggaam uit, dit gee dan die indruk dat hulle die kleintjies lewendig baar.

## Sien ook

* Mannetjie

## Eksterne skakels

* Wikimedia Commons het meer media in die kategorie Wyfie.
# Nieu-Seeland Krieket

| Nieu-Seeland Krieket |
| --- |
|  Kenteken van Nieu-Seeland Krieket |
| Engelse naam | *New Zealand Cricket* |
| Afkorting | NZC |
| Land |  Nieu-Seeland |
| Sportsoort | Krieket |
| Stigting | 27 Desember 1894 |
| Gestig in | Christchurch, Nieu-Seeland |
| Lid van | Internasionale Krieketraad |
| Aangesluit op | 31 Mei 1926 |
| Vastelandse beheerliggaam | IKR Oos-Asië-Oseanië |
| President | Lesley Murdoch |
| Voorsitter | Martin Snedden |
| Hoof- uitvoerende beampte | Scott Weenink |
| Setel | Christchurch, Nieu-Seeland |
| Amptelike taal | Engels |
| Amptelike webwerf | *nzc.nz* |

**Nieu-Seeland Krieket** (Engels: *New Zealand Cricket*, afgekort “NZC”), voorheen bekend as die **Nieu-Seelandse Krieketraad** (*New Zealand Cricket Council*, “NZCC”), is die bestuursliggaam wat krieket in Nieu-Seeland beheer. Die beheerliggaam is in 1894 gestig en in Christchurch gesetel. Sedert 1926 verteenwoordig dit Nieu-Seeland by die Internasionale Krieketraad (IKR) as ’n volle lid en ook by IKR Oos-Asië-Oseanië (*ICC East Asia-Pacific*).

## Geskiedenis

Die Nieu-Seelandse Krieketraad is op 27 Desember 1894 gestig. Op 31 Mei 1926 het die Nieu-Seelandse beheerliggaam saam met sy Indiese en Wes-Indiese eweknieë volle lede geword van die Imperiale Krieketkonferensie (IKK; nou Internasionale Krieketraad, IKR) wat voorheen slegs uit die Marylebone-krieketklub (MKK) en verteenwoordigers uit Australië en Suid-Afrika bestaan het. Hulle mag dus toetskrieket speel, wat na die belangrikste en vernaamste internasionale krieketwedstryde verwys.

## Taak

Nieu-Seeland Krieket organiseer verskeie nasionale spanne, insluitend Nieu-Seeland se nasionale seniorkrieketspan vir mans (die *Black Caps*), vroue (die *White Ferns*) en jeug. Hulle is ook verantwoordelik vir die bestuur en organisasie van toets-, EDI- en T20I-reekse teen ander spanne, en vir die reëling van internasionale wedstryde tuis. Daarbenewens is Nieu-Seeland Krieket verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Nieu-Seelandse spanne.

Daarbenewens bestuur die beheerliggaam kinder- en jeugkrieket in Nieu-Seeland. Net soos ander krieketlande beskik Nieu-Seeland oor ’n o/19-nasionale span wat aan die o/19-krieketwêreldbeker deelneem. Nieu-Seeland A is die tweede nasionale span van Nieu-Seeland en van hul wedstryde geniet eersterangse of A-lys-status.

Die beheerliggaam reël ook die plaaslike kompetisies. Die belangrikste krieketligas in Nieu-Seeland is die Plunket Shield in eersterangse krieket (ses spanne), die Ford-trofee in A-lys-krieket (ses spanne) en die Super Smash in T20-krieket (ses spanne).

Nieu-Seeland Krieket organiseer ook gereeld internasionale toernooie. Hulle het reeds opgetree as gasheer van die krieketwêreldbekertoernooie in 1992 en 2015 (albei saam met Australië). Saam met Australië sal Nieu-Seeland ook die T20I-wêreldbeker 2028 aanbied. In vrouekrieket was Nieu-Seeland Krieket reeds gasheer van vername toernooie soos die Vrouekrieketwêreldbeker 2022.

## Sien ook

* Nieu-Seeland Rugby

## Verwysings

## Eksterne skakels

* (en)  Amptelike webwerf van Nieu-Seeland Krieket
# John Major

|  |
| --- |
| **John Major** |
|  John Major, 1995 |
|

---

Eerste Minister van die Verenigde Koninkryk |
| **Ampstermyn** 28 November 1990 – 2 Mei 1997 |
| Vise | Michael Heseltine |
| Monarg | Elizabeth II |
| Voorafgegaan deur | Margaret Thatcher |
| Opgevolg deur | Tony Blair |
|

---

Leier van die Opposisie |
| **Ampstermyn** 2 Mei 1997 – 19 Junie 1997 |
| Monarg | Elizabeth II |
| Eerste minister | Tony Blair |
| Voorafgegaan deur | Tony Blair |
| Opgevolg deur | William Hague |
|

---

Leier van die Konserwatiewe Party |
| **Ampstermyn** 28 November 1990 – 19 Junie 1997 |
| Voorafgegaan deur | Margaret Thatcher |
| Opgevolg deur | William Hague |
|

---

Kanselier van die Skatkis |
| **Ampstermyn** 26 Oktober 1989 – 28 November 1990 |
| Eerste minister | Margaret Thatcher |
| Voorafgegaan deur | Nigel Lawson |
| Opgevolg deur | Norman Lamont |
|

---

Staatsekretaris vir Buitelandse en Statebond sake |
| **Ampstermyn** 24 Julie 1989 – 26 Oktober 1989 |
| Eerste minister | Margaret Thatcher |
| Voorafgegaan deur | Geoffrey Howe |
| Opgevolg deur | Douglas Hurd |
|

---

Hoofsekretaris van die Tesourie |
| **Ampstermyn** 13 Junie 1987 – 24 Julie 1989 |
| Eerste minister | Margaret Thatcher |
| Voorafgegaan deur | John MacGregor |
| Opgevolg deur | Norman Lamont |
|

---

Lid van die Parlement vir Huntingdon Huntingdonshire (1979–1983) |
| **Ampstermyn** 3 Mei 1979 – 7 Junie 2001 |
| Voorafgegaan deur | David Renton |
| Opgevolg deur | Jonathan Djanogly |
|

---

Persoonlike besonderhede |
| Gebore | 29 Maart 1943 (1943-03-29) Carshalton, Surrey, Verenigde Koninkryk |
| Politieke party | Konserwatiewe Party |
| Eggenoot/-note | Norma Johnson |
| Kind(ers) | 2 |
| Religie | Kerk van Engeland |

Sir **John Major** (Carshalton, Surrey, 29 Maart 1943) is 'n Britse politikus wat vanaf 1990 tot 1997 as Eerste Minister van die Verenigde Koninkryk en leier van die Konserwatiewe Party gedien het.

## Belangrike werke deur Major

* The Autobiography. HarperCollins, London 2006. ISBN 978-0-00-257004-6. (Outobiografieë).
* More Than a Game: The Story of Cricket's Early Years. HarperCollins, London 2007. ISBN 978-0-00-718364-7. (Krieket-Geskiedenis)

## Bronnelys

* Anthony Seldon: Major: A Political Life. Phoenix Books, London 1998 ISBN 978-0-7538-0145-1.
* Robert Taylor: Major (20 British Prime Ministers of the 20th Century). Haus Publishing Ltd, London 2006, ISBN 978-1-904950-72-1.

|  |  |  |
| --- | --- | --- |
| Voorafgegaan deur Margaret Thatcher (Konserwatiewe Party) | **Eerste Minister van die Verenigde Koninkryk (Konserwatiewe Party)** 1990 - 1997 | Opgevolg deur **Tony Blair (Arbeidersparty)** |
# Sitvlugbal

Piktogram wat Sitvlugbal aandui
'n Sitvlugbal-speler in aksie
**Sitvlugbal** is 'n variant van die saalsport vlugbal.

Die sport word op 'n veld van 6 by 10 meter gespeel (kleiner as die speelveld van vlugbal wat 9 by 18 meter groot is). Die veld word deur 'n net in twee gedeel. Hierdie net is 115 sentimeter hoog vir die mans, en 105 sentimeter vir die dames. Die twee spanne bestaan uit ses spelers elk.

Die spelreëls is grotendeels dieselfde as die van vlugbal, maar spelers moet met hulle bors of sitvlak aan die grond raak tydens die speel van die bal. Dit maak die sport geskik vir mense wat een of beide van hulle bene verloor het.

Sitvlugval word internasionaal beoefen en is ook op die program van die Paralimpiese Spele.

## Sien ook

* Vlugbal, 'n saalsport.
* Strandvlugbal, variant vir twee spelers aan 'n kant wat op sand gespeel word.

## Eksterne skakels

* Wikimedia Commons het meer media in die kategorie Sitvlugbal.

|  |  |  |  |
| --- | --- | --- | --- |
|  | Paralimpiese sporte |  |  |
| **Somersporte**:
5-per-kant sokker · Bankdruk · Boccia · Doelbal · Handfiets · Paralimpiese atletiek · Paralimpiese boogskiet · Paralimpiese driekamp · Paralimpiese judo · Paralimpiese kanovaart · Paralimpiese roei · Paralimpiese ruitersport · Paralimpiese seilvaart · Paralimpiese skyfskiet · Paralimpiese swem · Paralimpiese tafeltennis · Rolstoelbasketbal · Rolstoelrugby · Rolstoelskerm · Rolstoeltennis · Sitvlugbal
**Wintersporte**:
Bobslee · Heg-en-steg-ski · Paralimpiese alpeski · Paralimpiese tweekamp · Rolstolysbal · Sleehokkie · Sneeuplankry
**Voormalige sporte**:
7-per-kant sokker · Basketbal ID · Dartchery · Paralimpiese stoei · Prikslee · Rolbal · Rolstoelresies · Snooker
**Demonstrasiesporte**: Racquetbal |
# Kombinasiewoord

'n **Kombinasiewoord** of **kofferwoord**, is 'n neologisme waarin twee of meer bestaande woorde gekombineer word om 'n nuwe betekenis te vorm wat bestaan uit betekeniselemente van alle oorspronklike woorde. Dit verskil hierin van 'n kontaminasie, waarin woorde toevallig verenig word wat in betekenis ooreenstem.

'n Kombinasiewoord kombineer dus beide die klank en die betekenis van al sy samestellende woorde op 'n nuwe manier. Dikwels speel ander stylfigure soos sametrekking ook 'n rol. Soms word hulle uit vroeëre kombinasiewoorde gevorm.

## Voorbeelde

* bio-etanol, van biogeen en etanol
* Brexit, van *Britain* en *exit* (en)
* Bromanse, van *Bro* (broer) en *romanse*
* indool, van indigo en *oleum*
* Jein, van *Ja* en *Nein" (de)*
* Kaasburger, van kaas en hamburger
* Wikipedia, van wiki en Ensiklopedie
# Sic

Sic ("so", "net so"; in vol: *sic erat scriptum*, "so is dit geskryf") is 'n bywoord van Latynse oorsprong wat gebruik word om 'n woordelikse aanhaling aan te dui. Dit word meestal gebruik in sitate om aan te dui dat die oorspronklike outeur dit self so gestel het.

Wanneer *sic* gebruik word, moet geen uitroepteken, dit wil sê "sic!", gebruik word nie.

## Voorbeelde

* Kyk na die artikel oor Die Melktert Kommissie. Die artikel begin met "Die Melktert Kommissie (*sic*)...". Hiermee word aangedui dat "Die Melktertkommissie" vas geskryf moet word, maar dat die losgeskrewe naam direk aangehaal word.
* Die Afrikaanse rolprent *Die Prince van Pretoria*, "prins" is in Engels, maar die rolprent is onder die titel so vrygestel.
* *Babalas* is 'n Afrikaanse rolprent, maar die regte spelling vir die olikheid na alkoholgebruik is babelas.
* Volksraad Verkiesing Kommissie: die organisasie se amptelike naam word los geskryf (soos in Engels), maar in Afrikaans sou die grammaties korrekte weergawe *Volksraadverkiesingkommissie* wees.

## Verwysing
# Koopkragpariteit

Lande volgens Bruto binnelandse produk per capita volgens Koopkragpariteit (KKP) in 2014.
**Koopkragpariteit** is 'n ekonomiese teorie wat op die beginsel berus dat die ware wisselkoers tussen twee geldeenhede bepaal kan word deur wat met 'n eenheid van elk van die geldeenhede gekoop kan word.

Pariteit bestaan wanneer dieselfde met elke eenheid gekoop kan word. Die ware koopkrag van 'n geldeenheid kan aan baie kommoditeite of produkte gemeet word. 'n Gewilde manier is om te kyk hoeveel MacDonalds se Big Mac-burger in verskeie lande in die inheemse geldeenheid kos. As die burger byvoordeeld twee Amerikaanse dollar kos en 14 Suid-Afrikaanse rand, en die wisselkoers is R7 vir $1, beteken dit daar bestaan koopkragpariteit tussen die Amerikaanse dollar en Suid-Afrikaanse rand volgens die sogenaamde Big Mac-indeks, wat deur die Britse saketydskrif *The Economist* uitgedink is.

Die teorie wil dit hê dat wisselkoerse moet aanpas om koopkragpariteit te bereik. As 'n burger in Suid-Afrika dus minder as $2 kos, beteken dit die Suid-Afrikaanse rand is te swak en sal vroeër of later moet versterk om nader aan die dollar se waarde te beweeg.
# Hoërskool

'n Sekondêre skool in Irak.
'n **Hoërskool** is 'n opvoedkundige instansie wat die laaste gedeelte van 'n persoon se verpligte onderwys in Suid-Afrika uitmaak. Daar word ook na die onderrig in hoërskole as sekondêre onderrig verwys. Hoërskole bied graad 8 (vroeër Standerd 6) tot 12 (matriek, Standerd 10) aan.

Na suksesvolle voltooiing van graad 7 (Standerd 5) by 'n laerskool word kinders by 'n hoërskool ingeskryf. Die laaste 3 jaar van 'n kind se skoolloopbaan, graad 10, 11 en graad 12 is nie verpligtend nie. Kinders wat nie matriek voltooi nie sal egter moeilik, indien enigsins, 'n werk kan bekom. Na hoërskool kan leerlinge wat daarvoor kwalifiseer verder by 'n universiteit gaan studeer.

## Sien ook

* Kleuterskool, voorskoolse onderrig
* Laerskool, primêre onderrig
* Universiteit, tersiêre onderrig

## Eksterne skakels

* Wikiwoordeboek het 'n inskrywing vir hoërskool.
# Mombasa

| **Mombasa**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Kenia |
|  **Provinsie** | Coast |
|  **Koördinate** | ﻿ / ﻿ |
|  **Stigting** | 11de eeu |
|  **Oppervlakte:** |   |
|  - Totaal | 220 vk km |
|  **Hoogte bo seevlak** | 50 m |
|  **Bevolking:** |   |
|  - Totaal (2019) | 1 208 333 |
|  - Bevolkingsdigtheid | 5 492/vk km |
|  **Tydsone** | UTC+3 (OAT) |
|  **Burgemeester** | Abdullswamad Shariff Nassir |
|  **Amptelike webwerf** | *mombasa.go.ke* |

**Mombasa** is 'n kusstad van Kenia aan die Indiese Oseaan. Die stad staan bekend as die wit-en-bloustad, weens sy geboue se kleurskema. Mombasa is die land se oudste (ongeveer 900 n.C.) en die naasgrootste stad ná die hoofstad Nairobi, met 'n bevolking van 1 208 333 volgens die 2019-sensus. Die stad beslaan 'n oppervlakte van 295 km² en sy metropolitaanse gebied is die naasgrootste in die land en het 'n bevolking van 3 528 940.

## Eksterne skakels

* Wikimedia Commons het meer media in die kategorie Mombasa.
* (en)  Toerisme-inligting oor Mombasa op Wikivoyage
* (en)  Amptelike webwerf van Mombasa
* (en)  "Mombasa". Encyclopædia Britannica. Besoek op 9 April 2026.
# Aarthi Agarwal

|  |
| --- |
| Aarthi Agarwal |
| Nasionaliteit | Amerikaans |
| Beroep(e) | Aktrise |
| Aktiewe jare | 2001–2015 |
| *Internet-rolprentdatabasis*-profiel |

**Aarthi Agarwal** (4 Mei 1977 – 6 Junie 2015) was 'n Amerikaanse aktrise. Sy is bekend vir haar rolle in die rolprente *Nuvvu Naaku Nachchav* (2001), *Daag: The Burning Fire* (2002), *Indra* (2002), en *Adavi Ramudu* (2004).

## Filmografie

### Rolprente

* 2001: *Nuvvu Naaku Nachchav*
* 2001: *Paagalpan*
* 2002: *Daag: The Burning Fire*
* 2002: *Indra*
* 2002: *Bobby*
* 2002: *Nuvvu Leka Nenu Lenu*
* 2002: *Allari Ramudu*
* 2002: *Nee Sneham*
* 2002: *Indhiran*
* 2003: *Palnati Brahmanayudu*
* 2003: *Vasantham*
* 2003: *Veede*
* 2004: *Adavi Ramudu*
* 2004: *Nenunnanu*
* 2004: *Koduku*
* 2005: *Narasimhudu*
* 2005: *Soggadu*
* 2006: *Andala Ramudu*
* 2008: *Deepavali*
* 2008: *Gorintaku*
* 2009: *Posani Gentleman*
* 2010: *Oka Tupaki Moodu Pittalu*
* 2010: *Taj Mahal*
* 2013: *Operation IPS*
* 2016: *Aame Yevaru*

## Eksterne skakels

* Aarthi Agarwal in die Internet-rolprentdatabasis
# Brongitis

|  |
| --- |
|  **Brongitis**  |
| Klassifikasie en eksterne bronne |
|  |
| ICD-10 | J20-J21, J42 |
| ICD-9 | 466, 491, 490 |
| MedlinePlus   | 001087 |
| eMedicine | article/807035article/297108 |
| MeSH | D001991 |
|  **Mediese waarskuwing**  |

**Brongitis** is 'n ontsteking van die brongi, of die ietwat groter lugweë tussen die lugpyp en die alveoli. Daar kan tussen akute en chroniese brongitis onderskei word. Akute brongitis ontwikkel dikwels na 'n verkoue of griep. Chroniese brongitis word gekenmerk deur die teenwoordigheid van 'n slymproduserende hoes vir meer as drie maande per jaar of vir twee opeenvolgende jare met geen onderliggende siekte om die hoes te verklaar nie. Mense met chroniese brongitis het ook in verskillende mate asemhalingsprobleme. Hierdie mense het gereeld infeksies of ontstekings in hul longe wat hul asemhalingsprobleme vererger. Chroniese brongitis kan gepaard gaan met chroniese lugwegobstruksie (lugwegvernouing). Chroniese brongitis kan dikwels met asma of emfiseem geassosieer word en is daarom dikwels moeilik om van asma en emfiseem te onderskei. Chroniese brongitis is 'n vorm van brongitis wat nie weggaan nie en hoofsaaklik deur rook veroorsaak word. Saam met pulmonale emfiseem val dit onder die opskrif van Chroniese Obstruktiewe Pulmonêre Siekte (COPD).

## Oorsake

Brongitis kan veroorsaak word deur virusse, bakterieë en allergiese of nie-spesifieke stimuli soos rook.

As die alveoli ook of hoofsaaklik aangetas is, praat ons van longontsteking.

## Simptome

Die gepaardgaande klagtes is hoofsaaklik hoes, oormatige produksie van slym, dikwels kortasem, 'n piepende geluid uit die longe, jeuk onder die ken, 'n bloedsmaak in die mond en (in geval van infeksie met virusse en bakterieë) ook koors.

## Terapie

Die beste behandeling hang af van die oorsaak. Antibiotika is nuttig in bakteriële infeksies. Die belangrikste moontlike patogene moet dan in ag geneem word. Die behandeling wat gegee moet word, verskil dus baie met die omstandighede, met die land, en met moontlike spesifieke kontraindikasies van die pasiënt (allergieë). Die verhoogde prikkelbaarheid van die slymvlies kan behandel word deur kortikosteroïede te gee, gewoonlik deur inaseming, soms mondelings. In die geval van kortasem as gevolg van lugwegvernouing, kan brongodilators, weer gewoonlik deur inaseming, nuttig wees. Om koors met parasetamolis te beveg is nie medies nodig nie. As daar 'n duidelike allergiese komponent is, kan antihistamiene of massel-degranulasie-inhibeerders gebruik word.

## Verwysings

## Bron

* *Dokter in die huis*, Dr Jan van Elfen, 1993 ISBN 0 624 03234 5
# Benares

| **Benares** वाराणसी
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Indië |
|  **Deelstaat** | Uttar Pradesh |
|  **Koördinate** | ﻿ / ﻿ |
|  **Stigting** | 5000 jaar gelede |
|  **Oppervlakte:** |   |
|  - Totaal | 1 550 vk km |
|  **Hoogte bo seevlak** | 80,71 m |
|  **Bevolking:** |   |
|  - Totaal (2011) | 1 212 610 |
|  - Bevolkingsdigtheid | 1 995/vk km |
|  - Metropolitaanse gebied | 1 432 280 |
|  **Tydsone** | UTC +5:30 |
|  **Burgemeester** | Mridula Jaiswal (BJP) |

**Benares** (Hindi: *Banāras*, [bəˈnaːrəs], ), voorheen **Varanasi** (*Vārāṇasī*, [ʋaːˈraːɳəsi], ), is 'n groot stad aan die wesoewer van die Gangesrivier in die Indiese deelstaat Uttar Pradesh. Die stad lê in die noorde van die land en is een van die heiligste stede vir Hindoeïsme in die wêreld. Benares het 'n bevolking van 1 212 610 in 2011 gehad, maar dit is slegs die 32ste grootste stad in Indië.

## Sien ook

* Tulsidas

## Eksterne skakels

* Wikimedia Commons het meer media in die kategorie Benares.
* (en)  Toerisme-inligting oor Benares op Wikivoyage
* (en)  (hi)  Amptelike webwerf
* (en)  "Varanasi". Encyclopædia Britannica. Besoek op 11 Mei 2022.
# Verdeling van Indië

Kaart van Brits-Indië, die Brits-Indiese Ryk
Beweging van vlugtelinge tydens die verdeling van Indië
Die **Verdeling van Indië** (ook **Partisie van Indië** genoem) van 1947 het Brits-Indië in twee lande, Indië en Pakistan, verdeel. Hierdie verdeling het die einde van die Britse heerskappy op die Indiese subkontinent beteken. Die verdeling is gedeeltelik deur die Tweenasieteorie veroorsaak. Dié teorie is deur Syed Ahmed Khan, as gevolg van godsdienstige kwessies, aangebied. Pakistan het 'n Islamitiese republiek geword, terwyl Indië 'n sekulêre republiek met 'n hoofsaaklik Hindoe-bevolking geword het. Een van die belangrikste leiers van die verdeling was Muhammad Ali Jinnah, wat die eerste goewerneur-generaal van Pakistan geword het.

Die verdeling was 'n bloedige gebeurtenis en dit het die grootste migrasie in die geskiedenis sowel as die dood van talle mense veroorsaak. Dit het ook verskeie oorloë tussen Indië en Pakistan veroorsaak.

## Tydlyn

Duration: 5 seconds.0:05Vlugtelinge op 'n treindak tydens die partisie

| Jaar | Gebeurtenis |
| --- | --- |
| 1947 | Verdeling |
| 1948 | Hyderabad deur Indië geannekseer |
| 1950 | Barisal-onluste |
| 1956 | Pakistan word 'n Islamitiese republiek |
| 1964 | Onluste oor die Hazratbal-insident |
| 1971 | Bangladesj bevrydingsoorlog |

## Verwysings
# Ali

| Ali علي بن أبي طالب |
| --- |
| *Kalief van die Rasjidoen-kalifaat* |
|   |
| Volle naam | Ali ibn Abi Talib (علي بن أﺑﻲ طالب) |
| Regeer | 20 Junie 656 – 27 Januarie 661 |
| Voorganger | * Oethman (as 4de Soennitiese kalief)
* Mohammed (as 1ste Sjiitiese imam)
 |
| Opvolger | * Hasan (as 2de Sjiitiese imam)
* Muawiyah I (as 5de Soennitiese kalief)
 |
| Gebore | ≈ 600, óf 20 September 601 óf 17 Julie 607; Kaäba, Mekka, Arabië |
| Oorlede | 27 Januarie 661; Groot Moskee van Koefa, Koefa, Irak |
| Begrawe | Imam Ali Moskee, Najaf, Irak |

Die Rasjidoen-kalifaat tydens die heerskap van Ali.
**Ali ibn Abi Talib** (599/600 tot 661; Arabies: علي بن أﺑﻲ طالب) was van 656 tot 661 die vierde en laaste van die "reggeleide" kaliefs van Islam. Hy was die neef en skoonseun van Mohammed. Hy is ook die eerste Sjiitiese imam.

Ná sy dood is die kalifaat opgeëis deur verskeie dinastieë, soos die Omajjadiese, die Abbasidiese en die Ottomaanse Kalifaat, totdat laasgenoemde in 1924 amptelik afgeskaf is met die stigting van die Republiek van Turkye.

## Sien ook

* Ahl al-Bayt

## Verwysings

* Wikimedia Commons het meer media in die kategorie Ali.
* Hierdie artikel is vertaal vanuit die Engelse Wikipedia
# Fynstowwe

**Fynstowwe** is mikroskopiese deeltjies van vaste stof of vloeistof materie gesuspendeer in die lug. Die term *aërosol* verwys gewoonlik na die fynstof/lug mengsel, in teenstelling met die fynstowwe alleen. Bronne van fynstowwe kan natuurlik of antropogenies wees. Hulle het impak op klimaat en neerslag wat menslike gesondheid nadelig beïnvloed, op maniere bykomend tot direkte inaseming.

## Verwysings
# IBM

|  |
| --- |
| **International Business Machines Corporation** |
|  |
| Tipe | Aandelemaatskappy |
| Gestig | 16 Junie 1911 |
| Hoofkantoor | Armonk, New York (deelstaat), Verenigde State |
| Sleutelpersone | Arvind Krishna (hoof- uitvoerende beampte en voorsitter van die Raad) |
| Gebied bedien | Wêreldwyd |
| Industrie | Rekenaarhardeware, sagteware, IT-dienste, IT konsultasie |
|
Inkomste | $99,751 miljard (2013) |
| Bedryfsinkomste | $19,524 miljard (2013) |
| Netto inkomste | $16,483 miljard (2013) |
| Werknemers | 434 246 (2012) |
| Divisies | Finansiering, hardeware, dienste, sagteware |
| Webwerf | *ibm.com* |

**IBM** (afkorting vir **International Business Machines Corporation**) is 'n groot Amerikaanse maatskappy wat sagteware en rekenaarhardeware vervaardig en verkoop. Hulle lewer ook rekenaarverwante ondersteuning en konsultasiedienste. IBM is die grootste Inligtingstegnologie-maatskappy ter wêreld en het vir baie jare die meeste patente van enige tegnologiemaatskappy gehou.

IBM het vroeër ook persoonlike rekenaars vervaardig, maar dié deel van die maatskappy is later aan Lenovo, 'n Chinese maatskappy, verkoop.

## Verwysings

## Eksterne skakels

* Wikimedia Commons het meer media in die kategorie IBM.
# Landbou-ingenieurswese

’n Landbou- en biostelselingenieur wat ’n landbourobot regmaak.
**Landbou-ingenieurswese**, ook bekend as **landbou- en biosisteem-ingenieurswese**, is die studieveld en toepassing van ingenieurswetenskap en ontwerpbeginsels vir landboudoeleindes, wat die verskillende dissiplines van meganiese, siviele, elektriese, voedselwetenskap, omgewings-, sagteware- en chemiese ingenieurswese kombineer om die doeltreffendheid van plase en landboubesigheidsondernemings te verbeter asook om volhoubaarheid van natuurlike en hernubare hulpbronne te verseker.

'n Landbou-ingenieur is 'n ingenieur met 'n landbou-agtergrond. Landbou-ingenieurs maak die ingenieursontwerpe en -planne in 'n landbouprojek, gewoonlik in vennootskap met 'n landboukundige wat meer bedrewe is in boerdery en landbouwetenskap.

## Verwysings